|Vabariigi Presidendile on saabunud palju sünnipäevaõnnitlusi


29.03.2001
President Lennart Merile on saabunud palju õnnitlusi nii Eestist kui ka välismaalt. Ametlikud õnnitlused Eesti riigipeale tema 72. sünnipäeval esitasid Kadriorus Riigikogu esimees Toomas Savi, Vabariigi Valitsus, diplomaatiline korpus, õiguskantsler Allar Jõks, Eesti Panga Nõukogu, kaitseväe juhataja kontradmiral Tarmo Kõuts, Riigikohtu Tsiviilkolleegiumi esimees Jaano Odar ja Kaitsepolitsei peadirektor Jüri Pihl.
Vabariigi Presidenti on õnnitlenud ka välisriikide riigipead, suursaadikud, Eesti maa- ja vallavavalitsused ning volikogud. Õnnesoove on saatnud ka Eesti koolid, kultuuritegelased, teadlased, riigiametnikud, presidendi sõbrad ja paljud lapsed. Häid soove on tulnud kõikjalt üle Eesti.
Õhtul pakub president Lennart Meri oma kodus Viimsis sõpradele õhtusöögi.
Presidendi kantselei pressiteenistus
Kadriorus 29. märtsil 2001
tagasi | ametlike teadete arhiiv | avalehele
© 2001 Vabariigi Presidendi Kantselei
Telefon: 631 6202 | Faks: 631 6250 | email@example.com